b"\n_START_ARTICLE_\nCan\xc3\xb2drom Loreto\n_START_SECTION_\nHist\xc3\xb2ria\n_START_PARAGRAPH_\nLa instal\xc2\xb7laci\xc3\xb3 es va inaugurar el 16 d'abril de 1955 en l\xe2\x80\x99illa que configuraven la Travessera de les Corts, l\xe2\x80\x99Avinguda de Sarri\xc3\xa0 i els carrers Loreto i Burdeus, impulsat per la societat Agrupaci\xc3\xb3n Galguera de Loreto. Va acollir entre altres, dues edicions del Campionat d'Espanya de llebrers en pista (1957 i 1959) i dos campionats d\xe2\x80\x99Europa de llebrers, celebrats els anys 1957 i 1959. _NEWLINE_Tot i el protagonisme assolit, a finals de 1960 ja era p\xc3\xbablic que el can\xc3\xb2drom hauria de desapar\xc3\xa8ixer en breu per urbanitzar la zona, fruit del creixement de la ciutat.  L'entitat gestora del Can\xc3\xb2drom va gestionar la construcci\xc3\xb3 d'un nou espai devora el Reial Club de Polo (el futur Can\xc3\xb2drom Avenida) per succeir a Loreto, que va celebrar les darreres carreres el 7 de gener de 1962."